b'\n_START_ARTICLE_\nFran\xc4\x8di\xc5\xa1ek \xc5\xbdupec\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdupec je leta 1940 pri\xc4\x8del \xc5\xa1tudirati pravo na ljubljanski PF ter bil tu \xc4\x8dlan katoli\xc5\xa1kega akademskega kluba Stra\xc5\xbea. Ker se \xc5\xa1tudentje septembra 1941 niso hoteli vpisovati v enotno vseu\xc4\x8dili\xc5\xa1\xc4\x8dno organizacijo, je italijanski okupator zagrozil, da bo univerzo zaprl ter izgnal vse \xc5\xa1tudente, ki niso z italijanskega zasedbenega obmo\xc4\x8dja. \xc5\xbdupec je na prigovarjanje sprejel mesto podzaupnika v dvanajst\xc4\x8dlanskem direktoriju univerzitetne organizacije Organizzaazione Universitaria di Lubiana, ki je delovala pod pokroviteljstvom Gioventu Universitaria Fascista. V tej funkciji je vztrajal kljub pozivu VOSa naj odstopi; okupator naj bi ga  oboro\xc5\xbeil in zavaroval. Osumljenega, da sodeluje tudi pri italijanskih racijah in pri odkrivanju \xc5\xa1tudentov simpatizerjev in privr\xc5\xbeencov OF, ga je VOS usmrtila.'